Kommissionens beslutning

af 20. juli 2001

om ændring af beslutning 92/160/EØF med hensyn til områdeopdeling af Mexico, om ændring af beslutning 92/260/EØF, 93/195/EØF, 93/196/EØF og 93/197/EØF med hensyn til import af dyr af hestefamilien fra Mexico og om ophævelse af beslutning 95/392/EF og 96/486/EF

(meddelt under nummer K(2001) 2214)

(EØS-relevant tekst)

(2001/611/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets Direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjlande(1), senest ændret ved beslutning 2001/298/EF(2), særlig artikel 13, stk. 2, litra a), og artikel 19, nr. i),

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(3), senest ændret ved direktiv 96/43/EF(4), særlig artikel 18, og

ud fra følgende betragtninger:

(1) Ved Kommissionens beslutning 92/160/EØF(5), senest ændret ved beslutning 2001/27/EF(6), foretages der en områdeopdeling af visse tredjelande med henblik på indførsel af enhovede dyr.

(2) Ved Kommissionens beslutning 92/260/EØF(7), senest ændret ved beslutning 2001/117/EF(8), fastsættes der dyresundhedsmæssige betingelser og bestemmelser om udstedelse af sundhedscertifikat for midlertidig indførsel af registrerede heste.

(3) Ved Kommissionens beslutning 93/195/EØF(9), senest ændret ved beslutning 2001/610/EF(10), fastsættes der dyresundhedsmæssige betingelser og bestemmelser om udstedelse af sundhedscertifikat ved genindførsel af heste efter midlertidig udførsel.

(4) Ved Kommissionens beslutning 93/196/EØF(11), senest ændret ved beslutning 2001/117/EF, fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af hovdyr til slagtning.

(5) Ved Kommissionens beslutning 93/197/EØF(12), senest ændret ved beslutning 2001/117/EF fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr.

(6) Ved Kommissionens beslutning 95/392/EF(13) fastsættes der beskyttelsesforanstaltninger mod ondartet beskelersyge (dourine) i Mexico.

(7) Ved Kommissionens beslutning 96/486/EF(14) fastsættes der beskyttelsesforanstaltninger mod venezuelansk encephalomyelitis i Mexico.

(8) Mexico har ikke registreret tilfælde af venezuelansk encephalomyelitis i mere end to år, og ved et veterinærkontrolbesøg for nylig i Mexico blev det bekræftet, at sundhedssituationen hos dyr af hestefamilien er tilfredsstillende. Som en yderligere sikkerhedsforanstaltning anbefaledes det i kontrolrapporten at områdeopdele de to sydligste stater i Mexico, Chiapas og Oaxaca, med henblik på eksport til EF. Der hentes dyr af hestefamilien til slagtning fra disse stater, så derfor bør det forbydes at importere dyr af hestefamilien til slagtning fra Mexico til EF.

(9) For at tillade import af dyr af hestefamilien fra Mexico bør Mexico områdeopdeles, ved at bilaget til beslutning 92/160/EØF ændres, ligesom de dyresundhedsmæssige betingelser bør tilpasses ved ændring af beslutning 92/260/EØF, 93/195/EØF, 93/196/EØF og 93/197/EØF, og beslutning 95/392/EF og 96/486/EF bør ophæves.

(10) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 92/160/EØF indsættes følgende i alfabetisk orden efter ISO-kode: "Mexico

- Hele området, undtagen staterne Chiapas og Oaxaca."

Artikel 2

I beslutning 92/260/EØF foretages følgende ændringer:

1) Listen over tredjelande i gruppe D i bilag I affattes således: "Argentina (AR), Barbados (BB), Bermuda (BM), Bolivia (BO), Brasilien (1) (BR), Chile (CL), Cuba (CU), Jamaica (JM), Mexico (1) (MX), Paraguay (PY) og Uruguay (UY)."

2) Titlen på sundhedscertifikatet i bilag II D affattes således: "SUNDHEDSCERTIFIKAT

for midlertidig indførsel til EF's område af registrerede heste fra Argentina, Barbados, Bermuda, Bolivia, Brasilien (1), Chile, Cuba, Jamaica, Mexico (1), Paraguay eller Uruguay i en periode på under 90 dage."

Artikel 3

I beslutning 93/195/EØF foretages følgende ændringer:

1) Listen over tredjelande i gruppe D i bilag I affattes således: "Argentina (AR), Barbados (BB), Bermuda (BM), Bolivia (BO), Brasilien (1) (BR), Chile (CL), Colombia (1) (CO), Costa Rica (1) (CR), Cuba (CU), Jamaica (JM), Mexico (1) (MX), Peru (1) (PE), Paraguay (PY), Uruguay (UY) og Venezuela (1) (VE)."

2) Listen over lande i gruppe D i titlen på sundhedscertifikatet i bilag II affattes således: "Argentina, Barbados, Bermuda, Bolivia, Brasilien (1), Chile, Colombia (1), Costa Rica (1), Cuba, Jamaica, Mexico (1), Peru (1), Paraguay, Uruguay og Venezuela."

Artikel 4

Mexico udgår af listen over tredjelande i gruppe D i fodnote 3 i bilag II til beslutning 93/196/EØF.

Artikel 5

I beslutning 93/197/EØF foretages følgende ændringer:

1) Listen over tredjelande i gruppe D i bilag I affattes således: "Argentina (AR), Barbados (2) (BB), Bermuda (2) (BM), Bolivia (2) (BO), Brasilien (2) (BR), Chile (CL), Cuba (2) (CU), Jamaica (2) (JM), Mexico (2) (MX), Paraguay (PY) og Uruguay (UY)."

2) Titlen på sundhedscertifikatet i bilag II D affattes således: "SUNDHEDSCERTIFIKAT

for indførsel til EF's område af registrerede heste fra Barbados, Bermuda, Bolivia, Cuba eller Jamaica og af registrerede dyr af hestefamilien samt avls- og brugsdyr af hestefamilien fra Argentina, Brasilien (1), Chile, Mexico (1), Paraguay eller Uruguay."

Artikel 6

Beslutning 95/392/EF og 96/486/EF ophæves.

Artikel 7

Denne beslutning er rettet til medlemsstaterne.

Udfærdiget i Bruxelles, den 20. juli 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 102 af 12.4.2001, s. 63.

(3) EFT L 268 af 24.9.1991, s. 56.

(4) EFT L 162 af 1.7.1996, s. 1.

(5) EFT L 71 af 18.3.1992, s. 27.

(6) EFT L 6 af 11.1.2001, s. 20.

(7) EFT L 130 af 15.5.1992, s. 67.

(8) EFT L 43 af 14.2.2001, s. 38.

(9) EFT L 86 af 6.4.1993, s. 1.

(10) Se side 45 i denne Tidende.

(11) EFT L 86 af 6.4.1993, s. 7.

(12) EFT L 86 af 6.4.1993, s. 16.

(13) EFT L 234 af 3.10.1995, s. 44.

(14) EFT L 198 af 8.8.1996, s. 49.